Diari Oficial de la Generalitat Valenciana


Sumari del DOGV 5141, del 23-11-2005 (2005/12333)

ACORD de 7 de juliol de 2005, de la Comissió Territorial d'Urbanisme de València, relatiu a la modificació núm. 3 de les normes subsidiàries de Sumacàrcer.
-----------------------------------------------------------------------------------------------------------------------------------------------------------

### Dades del document

Número de DOGV
:   5141

Data del DOGV
:   23-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12621


Data del document
:   07-07-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Sumacàrcer
    * pla d'urbanisme

ACORD de 7 de juliol de 2005, de la Comissió Territorial d'Urbanisme de València, relatiu a la modificació núm. 3 de les normes subsidiàries de Sumacàrcer. [2005/X12458]
  
En relació amb l'expedient remés per l'Ajuntament de Sumacàrcer referit a la modificació puntual núm. 3 de les normes subsidiàries d'aquest municipi, aprovat provisionalment el 9 d'octubre de 2004, s'informa dels següents:
  
Antecedents de fet
  
Primer. La modificació puntual núm. 3 de les normes subsidiàries del municipi de Sumacàrcer, es va sotmetre a informació pública mitjançant un acord plenari de data 30 de juliol de 2004.
  
L'expedient de modificació núm. 3 de les normes subsidiàries del municipi de Sumacàrcer es va acordar sotmetre al període d'exposició pública, per acord plenari de 30.07.04, no es presenta cap al·legació, i es va publicar l'anunci en el DOGV núm. 4819 de 13 d'agost de 2004, en el diari Levante de 3 d'agost de 2004.
  
L'aprovació provisional de l'instrument referenciat es va acordar, en la sessió plenària del dia 9 d'octubre de 2004, i s'acorda així mateix traslladar l'expedient complet a la conselleria competent en matèria d'urbanisme, a fi que s'aprove definitivament.
  
Segon. El projecte consta d'un document de memòria relatiu a la justificació de la modificació, com també els plànols d'informació i ordenació. S'observa que la documentació, encara que es troba diligenciada, no està visada.
  
Tercer. L'objecte de la modificació puntual consistix en el següent:
  
Actuar sobre les zones següents: zona A (zona est) i, zona B (zona nord) amb l'objecte de facilitar el desenvolupament d'ambdós dins del marc de la legislació vigent.
  
Així, en la zona A que, al seu torn se subdividix en l'àrea A-1 i en l'àrea A-2, es pretén el següent:
  
Àrea A-1: La modificació consistix a adaptar les alineacions del carrer 9 d'octubre i marge del riu a la realitat física consolidada, ja que es tracta d'una àrea pràcticament consolidada.
  
Àrea A-2: Es tracta d'una àrea que es troba sense urbanitzar i, es pretén delimitar una unitat d'execució, redefinint l'ordenació detallada (sense modificar els paràmetres urbanístics existents) a fi d'adaptar-se a la realitat física del marge del riu Xúquer i la canalització del barranc de la Mare de Déu.
  
En ambdós àrees és determinant l'execució actual del mur de defensa de la població que projecta en la seua capçalera un vial de vianants que definix el sòl urbà amb el llit del riu Xúquer.
  
Pel que fa a la zona B, que també se subdividix en l'àrea B-1 i en l'àrea B-2, es pretén delimitar una unitat d'execució amb la inclusió d'una edificació existent (solar) que formarà part de la xarxa viària, afegint una connexió amb la zona consolidada; al mateix temps, es pretén redefinir l'ordenació detallada de la zona per a adaptar-se (sense modificar els paràmetres urbanístics existents) a la realitat física, ja que hi ha un important desnivell entre la zona de referència i la consolidada, proposant el següent:
  
En l'àrea B-1 el sòl edificable corresponent a la urbana situada en el c/ del Santíssim Crist núm. 22 (accés) es classifica com a vials per a obrir una via de comunicació amb la zona en projecte.
  
En l'àrea B-2 es pretén la modificació de les alineacions proposades en les normes subsidiàries, com també les seues amplàries; proposant en el carrer de vora, tocant a sòl no urbanitzable, un acabat amb vorera mínima.
  
La superfície afectada en tota la zona A-2 és de 3.894,54 m2, i l'existent en les normes subsidiàries es de 4.330,36 m2. En la zona B la superfície afectada és de 8.815,31 m2, mentre que l'existent és de 8.849,94 m2.
  
Quart. En l'expedient s'ha sol·licitat informe la CHJ en data 25.11.04.
  
Cinqué. El 2 de juny de 2005, la CTU acorda suspendre l'aprovació definitiva de l'expedient de modificació puntual núm. 3 de les normes subsidiàries del municipi de Sumacàrcer, fins que s'incorporen, amb el grau de precisió que corresponga a la classe de sòl objecte d'aquesta modificació, les determinacions del planejament anterior. L'Ajuntament de Sumacàrcer presenta documentació esmenadora en data 17 de juny de 2005.
  
Sisé. El municipi de Sumacàrcer compta, com a instrument de planejament, amb el document de normes subsidiàries, aprovades definitivament l'1 de juny de 1987 amb esmena aprovada el 27 de juliol de 1992 i posteriors.
  
Seté. La Comissió Informativa de la Comissió Territorial d'Urbanisme de València, en sessió celebrada el 30 de juny de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La documentació es troba completa, a l'efecte del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU), ja que hi ha una anàlisi comparativa entre l'ordenació vigent i la proposta de planejament.
  
Segon. La modificació puntual es tramita de conformitat amb l'art. 55.1 de la LRAU en relació amb els articles 38 a 41 de la LRAU.
  
Tercer. La Comissió Territorial d'Urbanisme, a proposta del director general de Planificació i Ordenació Territorial és l'òrgan competent per a resoldre sobre l'aprovació definitiva dels plans generals - i de les seues modificacions - de municipis de menys de 50.000 habitants, de conformitat amb el que disposa l'art. 39, per remissió de l'article 55.1 de la Llei reguladora de l'activitat urbanística, en relació amb l'art. 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
A la vista de tot allò adés esmentat, la Comissió Territorial d'Urbanisme, en sessió celebrada el 7 de juliol de 2005 acorda: aprovar definitivament la modificació puntual núm. 3 de les normes subsidiàries del municipi de Sumacàrcer, i ha de presentar-ne, per al segellament dels projectes, dues còpies visades.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).
  
València, 7 de juliol de 2005.- El secretari de la Comissió Territorial d'Urbanisme: Álvaro Aleixandre Ortí.